CELEX: 62013TN0692
Language: fi
Date: 2013-12-20 00:00:00
Title: Asia T-692/13: Kanne 20.12.2013 — SACBO v. komissio ja TEN-T EA

15.2.2014   
            
            
               FI
            
            
               Euroopan unionin virallinen lehti
            
            
               C 45/43
            
         Kanne 20.12.2013 — SACBO v. komissio ja TEN-T EA
   (Asia T-692/13)
   2014/C 45/74
   Oikeudenkäyntikieli: italia
   
      Asianosaiset
   
   
      Kantaja: Società per l'aeroporto civile Bergamo-Orio al Serio SpA (SCABO SpA) (Grassobbio (BG), Italia) (edustajat: asianajajat G. Greco, M. Muscardini ja G Carullo)
   
      Vastaajat: Euroopan laajuisen liikenneverkon toimeenpanovirasto (TEN-T EA), Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               ensisijaisesti: kumoamaan TEN-T EA:n 23.10.2013 tekemä päätös ja kaikki siihen liittyvät, sen johdanto-osassa mainitut toimenpiteet, koska siinä on 18.3.2013 tehty päätös vahvistaen katsottu, ettei toimintoihin 1, 2.1, 4, 5, 6 ja 7 liittyviä ulkopuolisia menoja voida hyväksyä ja koska siinä on näin vähennetty yhteisrahoitusta ja vaadittu 158 517,54 euron suuruisen summan palauttamista, kaikkine tähän liittyvine oikeudellisine seuraamuksineen;
            
         
               —
            
            
               toissijaisesti: vahvistamaan, ettei kiertämisaikomusta ollut ja ettei yhteisrahoituksen kohteena ollutta toimintaa ollut keinotekoisesti jaettu osiin, ja näin kumoamaan TEN-T EA:n 23.10.2013 tekemä päätös ja kaikki siihen liittyvät, sen johdanto-osassa mainitut toimenpiteet, koska siinä on 18.3.2013 tehty päätös vahvistaen katsottu, ettei toimintoihin 1, 2.1, 4, 5, 6 ja 7 liittyviä ulkopuolisia menoja voida hyväksyä ja koska siinä on näin vähennetty yhteisrahoitusta ja vaadittu 158 517,54 euron suuruisen summan palauttamista, kaikkine tähän liittyvine oikeudellisine seuraamuksineen;
            
         
               —
            
            
               joka tapauksessa: määrittämään uudelleen komission vahvistama rahoituksen vähennys siten, että se paremmin vastaa suhteellisuusperiaatetta.
            
         
               —
            
            
               velvoittamaan vastaajat korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Tämän asian kantaja on sama kuin asian T-270/13, SACBO vastaan komissio ja TEN-TEA (Kok., C-207, 20.7.2013, s. 46), kantaja
   Tässä suhteessa on täsmennettävä, että molemmat edellä mainitun asian vastaajat ovat vaatineet, ettei kannetta otettaisi tutkittavaksi, koska sen kohteena oleva päätös ei niiden mukaan ole lopullinen.
   Kantaja toteaa nostaneensa kanteen vastaajan 23.10.2013 toteuttamasta toimenpiteestä pelkästään oikeusvarmuuteen liittyvistä syistä saadakseen rahoituksen vähentämistä koskevan päätöksen lainvastaisuuden todetuksi.
   Oikeudelliset perusteet ja pääasialliset perustelut ovat samat kuin asiassa T-270/13.